钦定古今图书集成/理学汇编/经籍典/第086卷 > 宋胡一桂翼传举要 > 《尊阳卑阴》
## 钦定古今图书集成/理学汇编/经籍典/第086卷 > 宋胡一桂翼传举要 > 《尊阳卑阴》

“天尊地卑，阴阳固有自然尊卑之象。然于《易》上欲见
其尊卑处，何者最为亲切？”曰：“自太极生仪象卦，最可
见。太极动而生一阳，然后静而生一阴，则阳已居先
矣。至于阳仪之上生一阳，一阴先阳，固宜也。阴仪之
上当以阴为主矣。其生一阳一阴，亦以阳居先焉。又
至于四而八，八而十六，十六而三十二，三十二而六
十四”，其生一阳一阴，莫不先阳而后阴，于是首《干》终
《坤》。干不期尊而自尊，《坤》不期卑而自卑。于此见尊阳
卑阴，非圣人之私意，卦画自然之象，而亦造化自然
之位也。